உதவிப்பேராசிரியர், தமிழ்த்துறை .டாக்டர் என்.ஜி.பி. கலை அறிவியல் கல்லூரி .காளப்பட்டி சாலை, கோயம்புத்தூர் – 641 048..அலைபேசி: 9751809470, 8072794623.மின்னஞ்சல்: muruganthirukkural@gmail.com .	மானுடப் பண்பாடு தமிழரிடம் இருந்துதான் பரிணமித்திருக்க வேண்டும். அதற்கு எடுத்துக்காட்டாகவே திட்டமிட்டு வாழ்வியலை அமைத்துக் கொண்டவர்கள் தமிழர். தங்களுக்குத் தேவையானவற்றை உற்பத்தி செய்து கொள்ளும் ஆற்றல் மிக்கவர்களாகவும் விளங்கினார். இப்படிப்பட்ட மக்களின் வாழ்வியல் அடையாளமாக சங்க இலக்கியங்கள் திகழ்கின்றன. மனிதனின் அடிப்படைத் தேவைகளுள் ஒன்று இருப்பிடம். குளிர், மழை, வெயில் முதலிய இடர்பாடுகளிலிருந்து தன்னைக் காப்பாற்றிக் கொள்ளவும், உடைமைகளையும் பொருள்களையும் வைத்துப் பாதுகாக்கவும், உண்ணவும், உறங்கவும், இன்ப வாழ்வு நடத்தவும் மனிதனுக்கு இருப்பிடத்தின் தேவை அவசியமாகிறது. இதன் பிரதிபலிப்பாக பத்துப்பாட்டு நூல்கள் விளங்குகின்றன என்பதை மெய்ப்பிப்பதாக இவ்வாய்வுக் கட்டுரை அமைகிறது.